mteb/NusaParagraphEmotionClassification huggingface dataset:
Kadang wong ora ngerti yen guyonane nggarai lara ati. Ora kabeh wong sisan bisa nrima guyonan sing rada keras kayata guyon babagan ngilokna awak. Misal mripate picek, sikile pincang, awake kuru bungkring, lan liyan-liyane. Nanging ana cara supaya wong liya ngerti yen kene ngamuk lan ora seneng karo guyonan iku. Nomer siji, kudu ndudokake lek kene mangkel. Nomer loro, ngomong yen iku wis nggarai lara ati. Nomer telu ngadoh saka wong sing wis ngiloknae kebangeten. Pancen wong sing wis kebangeten kanggo ngilokna wong liya kadang kudu diwenehi pelajaran supaya ora mbaleni maneh ning wong liya lan bisa sadar yen iku salah.
Ngewenehi pengertian babagan larangan perundungan marang anak kuwi akeh banget carane. Salah sijine yaiku saka pengawasan wiwit anak sekolah ning TK amarga TK iki salah siji jenjang pendidikan sing bisa berpengaruh marang pola pikir anak sak umur uripe. Bibit perundungan iki uga sak liyane wong tuwa ning omah, uga bisa saka guru ning sekolah. Sifat sing seneng mbanding-mbandingake iki bisa dadi bumerang kanggo para  anak ning masa depan. Ana sing motivasi pengen dadi apik, nanging uga ana sing duwe motivasi kanggo midak kancane lan uga ora gelem kalah. Kamangka, kesalahan iki butuh digatekake kanggo para wong tuwa ben ora ana bocah sing depresi amarga perundungan.
Lindu paling gedhe neng Yogyakarta kui kedaean pas taun 2006. Pas kui, aku durung pindah, isih neng Bogor. Nanging, pas aku takon karo konco-koncoku kui medeni banget. Akeh koncoku sing crito yen barang-barang neng omahe kui podo pecah. Ono beberapa koncoku sing omahe kui bener-bener ambruk keno lindu kui. Yen omahe budheku neng Lempuyangane kui, alhamdulillah ora kenopo-nopo. Mung ono lemari sing ruang tamu kui tibo lan kocono podo pecah. Tekan saiki, koco sing pecah kui durung diganti. Nanging, jarane sing paling parah kui, polahe wong-wong dadine aneh. Sing tinggal neng daerah gunung kui podo mlayu midun, ngidul, jarene Merapi arep jebluk. Uga sak walike, wong-wong sing neng pantai podo ngalur. Dheweke podo wedi yen ono tsunami teko bar lindu kui.
Menungso kui neng donyo iki tugase berusaha, nanging asile Tuhan sing nentoke. Yen awak dhewe ngeroso gagal neng suatu bidang, ojo dileboke ati banget. Mergo urip iki rangkaian seko kegagalan. Naning kegagalan kui sing iso nuntun awak dhewe neng dalan kesuksesan. Jajal iling-iling meneh pas isih ajar numpak pit. Awak dhewe methi ora langsung iso. Wiwitan numpak pit kui mesthi akeh tibone. Akhire, awak dhewe iso numpak pit dhewe. Urip uga koyo ngono. Awak dhewe sinau mati-matian neng sekolah utowo kampus, golek gawean kono kene ora ketompo-tompo. Nanging awak dhewe tetep usaha lan ora nyerah. Awak dhewe kudu percoyo yen roso sedih perjalanan iki alon-alon bakal berubah dadi roso bagyo.
Yen awak dhewe wis ngambu panganan sing wis mambu kui, awak dhewe ora usah mangan panganan kui. Awak dhewe luwih apik guak panganan kui. Senadyan, awak dhewe mung ngambu sitik sing ora enak, nanging yen awak dhewe ragu-ragu opo panganan kui isih iso dipangan opo ora, mending ora usah dipangan sisan. Yen misale kui tenanan wis ora iso dipangan, awak dhewe dadi slamet lan dadi ora lara. Yen awak dhewe meksoke kui, mungkin awak dhewe malah dadi iso lara wetheng. Yen lara mung marake awak dhewe ngising terus wae ora patio masalah, nanging yen tekan kudu mondok awak dhewe sing bakal repot.
Salah siji tembung sing bisa ngundang murka kanggo wong sing sensitif yaiku salah sijine "nigga". Tembung iki asale saka basa Inggris sing uga artine "negro". Tembung iki duwe makna sing negatif uga bisa marai gelut yen sembarangan diucapake amarga sejarah tembung iki yaiku saka budhaya hip-hop Afrika-Amerika. Tembung "nigga" iki dadi salah siji bentuk ngelawan marang wong Afrika sing ana ning Amerika lan dianggep duwe derajat sing rendah. Kamangka tembung iki dadi tembung si dilarang ning sosial media amarga bisa nyinggung lan bisa marai salah paham. Akeh lagu-lagu sing uga ngilangi tembung iki ben ora dicekal dan dilarang ana ning masyarakat.
Ngenali wong kuwi pancen angel kanggo sebagian uwong. Babagan iki sebabe ya amarga jeneng sing mirip, wajah sing mirip, uga ana perasaan kaya pertama ketemu nanging sajane durung tau. Kedadian iki sering banget ana ning lingkungan sing gedhe kaya kantor lan uga sekolahan. Biyasane, yen ana wong sing salah ngundang iki langsung isin amarga weruh nek dekne salah. Nanging rasa isin iki ya wajar amarga kurange informasi sing diserep lan jarang ketemu wong sing dimaksud. Sing salah kuwi yen ana wong sing salah ngundang nanging tetep ngotot yen dekne bener lan dadi identitas anyar kanggo wong sing diundang lan dadi informasi sing uga salah kanggo wong liya.
Wektu awak dhewe cilik, pas lagi lara, awak dhewe kerep ora iso ngatur umbele sing metu seko irunge dhewe. Umbele mesthi beler neng endi-endi. Nanging ono wae, siji koncone dhewe sing pas umbelen kui belere bener-bener ora iso diatur. Koyo koncoku pas cilik. Pas kui pancen lagi musim udan. Awak dhewe lagi dolan pas kui. Awak dhewe lagi dolanan kertu neng ngarep teras omahku. Terus koncoku sing tak maksud mau teko. Seko adoh wae umbele ketok wis metu seko irunge. Sak durunge, dheweke tekan teras omah, aku lan konco-konco sing ono neng kono langsung mlebu omah. Awak dhewe jijik karo umbele koncone dhewe kui. Terus lawange awak dhewe kunci seko jero.
Defamation utowo defamasi iku komunikasi nang siji uwong utowo luwe sing tujuane gawe ngekeki stigma negatif mergo suatu peristiwa sing dilakoni ambek pihak liyo berdasarkan fakta sing palsu. Hal iki isok ngaruh nang reputasi korban e. Defamasi iki isok diartikno sisan dai pencemaran nama baik. Sederhanane defamasi iki fitnah. Onok akeh banget alesan uwong gawe ngelakoni defamasi, yaiku gawe ngancem keselamate uwong. Nang KUHP, onok pirang jenis defamasi sing bakal disanksi nang ranah hukum. Mulai teko menista utowo menghina secara lisan, menista dengan surat utowo tulisan, memfitnah, penghinaan ringan, menuduh secara memfitnah, ambek menghina seorang pegawai negeri sing lagi ngelaksanakno tugase.
Undian saiki wes dadih perkoro sing ora aneh maneh soale akeh wong sing gelek oleh undian. Seneng polahe menang undian yo wes akeh sing ngerasakno polahe saiki yo akeh sing ngadakno undian berhadian. Biasane wong sing oleh undian udian yo mesti seneng mangkane Nag ono undian berhadiah mesti ono wong sing seneng polahe menang undian. Senenge iku kadang ono sing aneh-aneh contone koyok ono sing nangis, ono sing mok mensem-mensem saitik tapi atine bungae orobloko, ono sing berok-berok ambek ngangkat tangane menduwur, terus ono sing langsung judud nang ngarepe wong akeh barang yo ono. Kabeh iku asline apik wae soale dadi roso syukur soale oleh undian maeng.
Pas aku kulia nag kota pahlawan, aku gelek oleh penggawean freelance teko iklan-iklan ambek UKM-UKM sing ancene butohno mahasiswa sing gelem garap proyeke. Pas iku, aku ambek koncoku oleh penggawean teko salah sijine ukm kanggo desain buku utowo modul kanggo mahasiswa anyar. Pas wes tak kerjakno oleh separo moro-moro penggawean iku dijipek wong liyo jarene ben nang cepet. Padal waktu seng dijaluk iku isek suwe. Mari ngunu koncoku sing ngerti iku langsung srengene ora karuan soale awak dewek iki wes kerjo apik tapi moro-moro penggawean iku oleh dikerjakno wong liyo. Padal nag perjanjiane iku ora ngunu, terus kudu sampek mari proyeke maeng.
Jaman saiki sing serba instant ambek cepet, tibake marakno akeh sampah sing numpuk ambek mumbruk nang endi-endi. Nah roto-roto wong sing delok sampah sing wes kadung mumbruk ora karoan mesti jember ambek jijik  ditambahi ambek mangkel nang atine wonge. Nah asline perkoro iku maeng yo kenek ae diatasi nag ancene wonge iku gelem ambek sadar karo lingkungane maeng. Nah sing garai wong iku jember ambek jijik nag pas delok perkoro iku maeng yoiku yo polahe sampah sing wes mumbruk ora karoan maeng iso marakno pirang-pirang penyakit sing ono nang lingkungan iku maeng. Terus dadekno lingkungan sing ono nang pinggire dadi ora sehat maneh.
Wingi aku pas dolan ambek koncoku nang salah sijine koto nag daerah kota gadis. Aku ambek koncoku mandek nag salah sijine warunge sing ditunggok'i ambek embah-embah. Embah iku maeng tak sangkakno ono koncone soale duwe warung barang. Terus tak pikir-pikir kok suwe yo oleh ngeladeni? Tibak'e embahe maeng sing ngeladeni dewe. Mari ngunu koncoku nyeletuk takok,"Embah sampean wes suwe ta buka warung iki?", Mari ngunu embahe maeng jawab "wes suwe mas, kat aku urip dewean ditinggal ambek bojoku, terus anaku yo nang kuto gawe biayai uripku nag kampung iki, yo wes nginiki mas keadaane, sedeh urip dewean, soale nag ono opo-opo iku bingung ora ono koncone, slamete ono tonggo sing ngopeni aku, terus sing nelpono anaku nag ono opo-opo". Dadi sing diarani sedeh urip dewe iku nag pas awak dewe rumongso urip dewe oro ono koncone masio nag pinggir-pinggir akeh tonggo sing ngancani.
Aku paling wedi yen rem motorku blong neng daerah gunung. Neng Propinsi DI Yogyakarta kui ono dareah sing dalane munggah midun. Daerahe kui medane koyo gunung. Ono telu kabupaten sing kondisi geografise koyo ngono. Kabupaten sing tak maksud kui Kabupaten Sleman, Kulon Progo, lan Gunung Kidul. Sing dalane ora mungah-munggah banget kui neng Sleman. Sleman kui panggone pancen duwur. Sleman iki daerah sing paling cerang karo Gunung Merapi. Dalan neng kono munggah naning ora akeh sing munggah midune. Ora koyo kabupaten Gunung Kidul lan Kulon Progo. Neng kono dalane ekstrem uga akeh tikungan sing tajem. Tekan kendaraan seko arah liyane kui ora ketok.
Nang Indonesia, penggunaan senjata api iku wes onok aturane dewe dan gak oleh didol nang pasaran secara bebas. Bahkan tata cara penggunaan senjata api iki onok nang undang-undang negara. Jujur ae, aku bersyukur soale Indonesia nduwe kebijakan koyok ngono. Bayangno ae nek misal senjata api iku dilegalno nang Indonesia, opo gak maleh medeni? Opo maneh roto-roto wong Indonesia iku podo sumbu endek, isok-isok sitik-stik bakal nganggo pistol. Nek misal senjata api dilegalno, opo gak sitik-sitik krungu muni “dor!” nang kene? Opo gak tambah stres awak dewe nek koyok ngono? Makane aku iku bener-bener bersyukur ambek pembatasan penggunaan senjata api sing dilakoni ambek pemerintah Indonesia, aku dadi ngeroso luwe aman lah nang negoro iki.
Panganan nag wes bosok mesti marakno wong sing delok iku jijike pol. La wong durung bosok nag mambu tok ae wes ora karoan oleh jemberine opo maneh nag wes bosok yo tambah wong sing delok mangkele megilan ambek jembere pol. Jarene koncoku sing jijik nag delok pangan mambu iku ngomong nag panganan mambu iku akhire dadi bosok terus nag wes bosok iku mesti uget-ugete ambek sete sing marakno wong sing delok iku kelingan ambek ora kolu mangan mergo dadekno pikiran iki kelingan terus karo perkoro ngunuku nag delok panganan sing isek resik. Nah teko perkoro iku maeng mangkane menungso roto-roto mangkel ambek jijik nag delok perkoro siji iki maeng.
Minangka sekretaris RT, gelem ora gelem aku kudu tansah ndherek Pak RT ngecek warga kang nembe nandang lara Covid-19. Dina minggu isuk, aku lan Pak RT nuju daleme Pak Bagyo. Ing kana, sakjane sing nandang lara Covid mung Pak Bagya lan Bu Bagya. Putrane Saga, kang isih kelas 3 SMA ora kena covid, kangmase Saga manggon ana Solo. Daksawang seka kadohan, pager omahe Pak Bagya wis cementhel pirang-pirang kresek, ana kang warnane ireng, jambon, putih, lan kuning. Kresek kuwi mau ora liya ya saka tangga teparo kang ngirimake panganan utawa bahan kang bisa dimasak. Omahe Pak Bagya ora pati jembar, lemahe udakara 100m², bangunane watawis 80m², ning tingkat. Omah kang warnane putih kuwi tetep resik senajan kang duwe ora bisa reresik. Pas aku lan Pak RT ditemoni Saga, dheweke kandha yen kahanan omah iki insyaAllah aman, saben isuk dheweke nyapu latar, banjur nyapu ngepel jobin omah. Yen mangsa surup, lampu omah kabeh diurupke. Kahanan bapak ibune uga sae, ora seseg, watuk, apadene pilek kang banget-banget. Saga uga ngaturake panuwun marang aku lan Pak RT.
Aku wis gelek pol dulinan twitter. Ning twitter iki aku gelek melu undian. Sakjane mung iseng lan ora ngarep tenanan supaya menang amarga aku ngerti musuhne ya akeh banget. Nanging dina iku aku duwe firasat sing apik banget. Embuh kenapa aku kepengin pol ndang mulih sekolah lan mbukak twitter. Ndilalah pas aku mbukak twitter aku kaget amarga aku dikandani yen aku menang undian HP sing modee paling anyar. Aku kaget pol lan ora ngandel nanging tak delok maneh lan iku tenanan. Gek ndang aku ngandani Bapak lan Ibuku babagan iki. Aku dikandani supaya ora sombong lan tetep syukur marang Gusti.
Nag roso sedehmu iku moro-moro teko pas awakmu pisah ambek koncomu, iku artine awakmu duwe roso sayang ambek gemati karo koncomu. Lapooh kok iso ngunu, soale roso iku metu teko atimu polahe roso iku dadi simbole nag awakmu ambek koncomu iku saking rakete sampek ora gelem pisah. Lah perkoro ngeniki kadang ora apik nag kenemenen soale uwong iku bakal ora iso berkembang utowo pikirane dadi mandek polahe ora ono koncone gawe lapo-lapo. Mangaken roso koyo nginiki sing kenemenen iku ora apik soale iso nguwei dampak negative nang wong sing duwe roso ngeneki. Dadi nak ono koncone ate pamitan yo wes barno wae cukup digongakno polahe konco iku yo durung karoan iso urip bareng.
Sak wedi-wedine awak dhewe dioperasi, awak dhewe kudu buletke niat kanggo ngelakone. Soale, iki carane awak dhewe supoyo awak dhewe ora lara meneh. Iso wae kui cara siji-sijine lan awak dhewe ora dhuwe pilihan sing liyo. Misale, awak dhewe ora ngelakoe kui kanggo awake dhewe, awak dhewe iso gawe pola pikir yen awak dhewe arep operasi kui kanggo kalurga lon wong-wong sing cerak. Dheweke bakal sedih yen misale awak dhewe ora ono neng donyo kui. Awak dhewe iso nganggo kui dadi alesan ben awak dhewe wani operasi. Awak dhewe kudu ngeroso mesake uga karo wong-wong sing wis ngerawat awak dhewe. Yen awak dhewe bener-bener sembuh, awak dhewe ora bakal ngerepoti meneh.
Kadang, awak dewe sing sumbu pendek iku gampang banget kesulut emosine bahkan mergo hal-hal sing remeh. Salah sijine iku pas pelayan salah ngeterno panganan utowo ombean dan gak sesuai karo pesenane. Timbangane emosi disik, ojok langsung meledak ngono ae, mending ditegur disik. Sopo eroh pelayan iku lagi pegel dan gak teliti gawe ndelok pesenane. Soale pelayan kan gak mek ngelayani awakmu tok, tapi ngelayani wong liyo sisan. Wes ngono ngelayanine iku terus terusan dan non stop sampe tokone tutup. Mending maklumi ae ben awak dewe gak pegel mergo ngamuk. Dadi nek nemu pelayan sing koyok ngono, tegur ae disik. Nek pelayane apik, pasti bakal dilayani luwe apik maneh kok.
Awakmu tau ngalami keplicuk pas lagi ngomong utowo salah ngomong? Kejadian keseleo lidah iku diarani dadi spoonerime. Spoonerisme iku kesalahan ngomong sing kaitane ambek transposisi fonetik nang ndi huruf mati, huruf hidup, karo morfem maleh kebolak balik panggone. Spoonerisme iku mulane mergo selip ilat sing biasane mergo ndredeg, kecepeten nek ngomong, utowo gak konsentrasi. Spoonerisme iki terjadi nang kata, frasa, sampe kalimat. Mergo keseleo lidah iku kadang nampilno susunan kata sing kaco tapi sek isok dipahami. Kadang iki sisan kedaden nang uwong sing pirang kali salah nyeluk jenenge uwong, opo maneh nek jeneng uwong iku meh meh mirip, tambah gede kemungkinan salah celuke.
Salah siji hal sing gak disenengi karo setan iku pernikahan. Pernikahan iku hubungan sing sah secara agama, dan setan gak seneng iku. Makane setan iku bakal ngelakoni sembarang kalir cara ben suatu pernikahan iku isok retak dan ancur. Salah sijine iku mbujuk menungso gawe ngelakoni selingkuh. Perbuatan gawe berpaling teko pasangan sah iku salah siji jenis zina sing dusone iku abot banget. Tapi justru setan iku bakal seneng soale penghuni neroko iku bakal luwe akeh nek menungso tambah akeh berbuat duso. Kesimpulane iku wong sing selingkuh iku berarti wes kenek bisikane setan sing terkutuk. Dadi gawe dulur Muslim, terus dungo njaluk pertolongan nang gusti Allah ben gak kenek bisikan setan.
Rasa sedih nalika ditinggal kaluwarga seda iku ora bisa langsung ilang. Ana rasa nyesel sing ganjel ing ati. Nanging urip ora oleh mandeg saka kono wae. Supaya ora bgerasa sedih lan nyesel terus bisa golek kegiatan sing akeh kanggo nyelimur. Nanging tetep ora lali kanggo dungakne saben mari sholat supaya dalane wong sing wis seda iku dipadangke karo Gusti. Saliyane iku yen ana wektu bisa nekani ing kuburane kanggo ndungakne langsung. Mula, yen ana sadulur wis seda kudu gelek ditekani ana ing kuburane kanggo didongakna. Senajan ora bisa terus ing kuburan, uga bisa didongakna liwat omah nalika saben mari sholat.
Aku delok bayi pertama kali kuwi pas adi sepupu lahir. Secara teknis, kudu bayi sing pertama tak delok kui adi kandunge. Nanging mergo pas kui aku isih 3 taun, aku ora iling blas bentukan pas adiku bayi koyo piye. Jenenge sepupuku kui Fatimah Zahra, sing biasane diceluk Zahra utowo Eneng. Awak cilik banget. Pipine tembem, marake aku gemes sak ben aku delok pipine. Mripat ketok bulet banget. Plirikane kui manis banget nek digateke suwe-suwe. Tangane kui cilik banget. Senadyan cilik, tangan sepupuku seneng banget ngremes. Misale pas drijiku diceraki karo tangane mesti langsung dicokel lan diremes sak kuate dee. Pas ono rambut neng cerake, dee seneng jambak-jambaki.
Sopo sih sing gak seneng kate ndelok konser artis sing mbok senengi, jelas kabeh senang lah. Nah, cek pas ndelok konser iku kabehe isok lancar, awakmu kudu persiapan sisan. Nek awakmu wes entuk e-ticket, langsung siapno rencana gawe perjalanan menuju kota panggon konser iku mau, opo maneh nek awakmu teko luar kota. Mulai teko penginapan sampe transportasi, siapno kabeh. Dan berangkate ojok mepet nemen, minimal H-3 lah, kecuali ancene gak sempet. Pas wes nang kono, siapno energi soale awakmu bakal nang kono seharian. Dadi ojok lali mangan disik sak durunge nonton konser. Terus nganggo pakaian sing nyaman, iku penting banget. Terus nek wes nang nggon konsere, ojok lali tuker e-ticket dadi tiket fisik cek awakmu isok melbu venue ne. Sisane garek antri sing rapi dan tertib cek suasana hati melu nyaman.
Ben uwong iku pasti tau ngimpi pas turu. Salah sijine iku mimpi ketinggalan pesawat. Mimpi ketinggalan pesawat iki nduwe arti dewe. Mimpi sing siji iki ditafsirno dadi pertanda kesialan, kemiskinan, karo kegagalan. Tapi onok sing berpendapat nek mimpi ketinggalan pesawat iku dadi pesan teko alam bawah sadar sing ngungkapno kekurangan uwong. Kekurangan sing dimaksud iku onok macem-macem. Siji, kecemasan. Ini hubungane ambek uwong sing nduwe kecemasan gawe nggapai cita-citane. Loro, rasa minder. Iki isok dadi pertanda nek uwong gak percoyo ambek kapasitas awake dewe. Telu, burnout. Burnout iki kondisi sing marakno pegel, baik fisik utowo mental. Papat, butuh perubahan. Hal iki mergo uwong wes terlalu suwe nang zona nyamane.
Onok akeh pol jenis tes boso Inggris iku, salah sijine IELTS. International English Languange Testing System utowo biasa disingkat IELTS iku sistem tes boso Inggris sing nduwe standar internasioanal sing paling populer nang dunyo. IELTS iku biasane digawe keperluan studi, kerjo, ambek imigrasi. Hasil IELTS sing valid iku diakoni ambek luwo teko 11.000 organisasi, termasuk lembaga pendidikan, perusahaan, asosiasi profesional, ambek Pemerintahan nang 145 negara nang seluruh dunyo. IELTS iku nguji patang keterampilan berbahasa. Mulai teko ngerungokno, moco, nulis, ambek ngomong. Nang IELTS iki, patang tes ketrampilan iku mau bakal dilakoni dalam wektu sing podo secara berurutan dan gak onok jedane. Total wektu gawe ngelakoni tes iku biasane gak sampe telung jam.
Dino iki wayahe ujian Sejarah, siji-sijine mata pelajaran sing gak disenengi karo Oki. Alesane iku mergo de’e angel gawe ngapalno tanggal-tanggal bersejarah, makane de’e gak seneng. Nek wes kate ujian, de’e pasti wes nyiapno buku paket gawe bahan contekan. Buku iku mau didekek nang loker mejone. Terus pas ujian berlangsung, baru Oki ngetokno buku iku mau, buru isok njawabi pertanyaane. De’e keasiken moco, sampe gak sadar nek penjogo ujian wes onok nang sampinge. Pas de’e noleh, kuaget lah. Terus bukune sing digawe nyontek iku disita karo penjogone, Oki langsung tengsin pol. Opo maneh pas engkok dikongkon ngadep nang Kantor Guru, tambah tengsin pindo areke.
Babagan celana suwek iki kadhang ora bisa diprediksi amarga akeh banget faktor kaya pergerakan awak, kenyamanan, lan uga fokus sing kepecah dadi ora bisa ndandani celana sing suwek ning ngarep umum. Mestine iki bisa nggarai isin amarga dideloki wong akeh. Sing bisa dilakoni kanggo antisipasi iki uga macem-macem. Ning keadaan darurat pas lagi ana acara formal, yen bisa yaiku ganti celana nganggo kain kaya jarik sing dililit, yen ora ana kain, bisa nutupi bolong celana kuwi nganggo jaket sing ditaleni ning pinggang karo nggolek alternatif. Aja akeh obah ben suweke ora tambah gedhe lan uga nyediakake jarum utawa peniti kanggo ngancing celana sing suwek kuwi.
Sopo sing ora ngerti telek? telek iku termasuk barang sing paling jemberi kanggo menungso. Nah pas waktu aku SMP, aku iku dolanan layangan ambek koncoku nang sawah sing pinggire deso, nah pas enak-enake ngunjukno layangna moro-moro koncoku iku ngitaki teleke wong sing ora dipendem. Nah koncoku yo juemberi megilan, mergo jarene deke teleke iku warnai iku ireng koyok teletonge sapi, ambek ambune ora enake megilan. Prasaku  telek ngunu ancene yo mangkelno opo maneh nag kenek sikil yo tambah jemberi, nah sampek saiki aku nag petuk koncoku mesti isek iling perkoro iku merko itungane iku dadi pengalam sing paling mangkelno sing awak dewek kabeh alami bareng.
Undian, terutama undian gratis, iku isok diadakno karo sopo ae, termasuk awak dewe. Garek nentukno undian iki bakal diadakno pas kapan, dan awak dewe isok ngelaksanakno acara ngundi iku mau. Sing kudu disiapno sisan nek kate ngadakno acara undian iku hadiahe. Mergo iki undian gratis, berarti kudune hadiah iku kabeh ditanggung karo awak dewe sing nyelenggarakno. Undian gratis sing nyenengno iku hadiahe pasti sing bermanfaat. Hadiah sing bermanfaat iku sing pasti bakalan dinggo dan gak bakal diguwak, dadine gak mubazir. Contohe koyok sembako sing pasti bakal dinggo sopo ae. Dadi gawe awakmu sing kate ngadakno acara undian, siapno hadiah sing bermanfaat yo rek.
Upacara mengeti dina kematian liyane ya ana Ngaben. Ngaben iki upacara saka Bali kanggo ngelambangke yen jasad menungsa kuwi kudu dilebur lan dibalekake marang Gusti Sang Hyang Widhi Wasa. Ngaben iki kebagi ing 3 macem, kaping pisan kuwi Ngaben sawa Wedana, Ngaben Asti Wedana, lan Swasta. Ngaben Sawa Wedana dilakoni sak durunge jasad diawetake sak durungne ritual obong. Ngaben Asti Wedana dilakoni sak wise jasad dikubur disik. Uga upacara swasta yaiku upacara yen jasad ilang ning laut utawa ora ditemokake. Upacara iki pancen larang lan ngenterkake dhuwit akeh lan ora bisa diadakake sembararangan, amarga kuwi saiki pemerintah bali ngadakake ngaben massal.
Urip dewe ing perantauan ora mesti nggarai wegah. Senajan sedih, ora saben dina kumpul karo kaluwargane nanging isih ana cara supaya ora kesepian. Kaping siji, aja lali kanggo telpon klauwarga saben dina. Yen ora bisa saben dina ya bisa 3 dina pisan supaya ora ngerasa kesepian. Kaping loro, pasang tv ana ing omah supaya nalika mulih saka kerja lan ngerasa sepi bisa langsung ndelok tv. Kaping telu, yen bisa gelek ngejak kanca dolan ana ing omah. Mbuh kanggo masak bareng, apa gur kanggo ngancani ndelok tv. Sing terakhir, yen ora kepingin kesepian banget bisa golek kegiatan sing akeh supaya tansah repot lan dadine ora kepikiran babagan kesepian ana ing omah dewe adoh saka kaluwarga.
Akhir-akhir iki aku gelek kelero wong liyo sing tak celok. Padal prasaku wong sing tak celok iku maeng koncoku polahe persis ambek plek ketiplek podone. Yo isin se polahe kecelek ambek wong liyo sing iku ancene jeke ambek konco sing jibles, tapi kenyataane iku seje. Nah aku dikandani ambek koncoku ben ora isin awakmu iku kudu golek alasan liyane ben kenek gawe tomboh isin iku maeng. Terus ben ora ngalami perkoro sing koyok ngunuku, koncoku ngandani sak durunge nyelok iku kudu merhatekno wong iku maeng sak jelase ben ora kecelek. Polahe wong kecelek iku isine orambloko opo mane nag kedaden nang panggonan umum.
Mitigasi bencana kuwi perlu dipraktekake ben pas ana bencana alam, awake bisa ngurangi rasa depresi lan stres amarga akeh bagian sing ilang saka awak dhewe kaya harta, barang sing berharga, uga anggota keluarga. Pelatihan mitigasi iki biyasane ana ning akeh kantor lan bisa dadi salah siji acara sing marai karyawan kuwi luwih waspada. Miturut para ahli, pelatihan mitigasi iki uga bisa ngilangi rasa wedi yen ana bencana alam ning kantor. Kamangka, sak durunge ana latihan mitigasi iki, kantor wajib nggawe titik kumpul evaluasi ning tanah parkir sing amba. Kantor uga bisa nyediakake akses kanggo mateni geni yen ana kebakaran. Banjur saban kantor uga nerapake K3.
Lola seneng banget amarga dheweke wis dinyatakna meteng karo bidan. Dina iki dheweke bakal ketemu karo wong tuwane lan ngandani kabar iki. Nalika jkaluwargane wis teka, Lola ngandani yen dheweke saiki meteng wis mlaku 2 wulan. Kaluwargane langsung kaget kabeh. Ana sing mlongo, ana sing ngelugurna gelas, ana sing langsung sujud syukur saking kaget lan senenge. dulur-dulure Lola seneng pol amarga iki bakal dadi ponakan sing nomer siji. Bapak lan Ibune Lola uga seneng pol nganti padha nangis. Kabeh padha ndungakna supaya bayine Lola sak Lolane pisan bakalan seger waras nganti babaran. Lola uga janji bakal ngeramut jabang bayi iki supaya tansah seger waras.
Akeh banget wong-wong sing balapan megah-megahan acara resepsi pernikahan. Biasane ngono iku mergo gengsine sing duwur. Padahal, acara resepsi iku gak perlu sing megah dan mewah banget. Sing paling penting teko acara resepsi iku rasa keintiman antara keluarga siji karo keluarga liyane. Teko kono, isok terjalin hubungan tali silaturahmi. Acara resepsine pun cukup nang omah terus dekorasine yo sing sederhana ae. Nek wes ngono, pengeluaran gawe ngadakno acara resepsi isok diminimalisir dan sisa duite isok dimanfaatno gawe kebutuhan liyane. Mulai teko tuku omah sampe nabung gawe haji. Opo maneh jaman saiki kabeh iku serba larang, dadi kudu bener-bener pinter ngelola duit.
Wong kui tempate lali karo salah. Ora ono menungso sing urip kui sing 100% resik seko doso. Ora mung keselahan karo Tuhan, naning uga kesalahan sesama menungso. Iso wae awak dhewe nguciwake wong-wong sing ono neng cerake dhewe. Awak dhewe iso ngelakoke perkoro kui disengojo lan ora disengojo. Perasaan wong liyo kui ora iso ditebak. Misale, awak dhewe duwe niat apik ngebantu biaya persalinan anak koncone awak dhewe sing pertama. Nanging koncone dhewe kui malah tersinggung mergo dianggep ora duwe kemampuan finansial sing iso mencukupi kebutuhan keluargane. Yen wis ngono, awak dhewe ora entuk ngoto dadi sing paling bener. Nanging awak dhewe kudu ngalah lan nrimo. Ikatan konconan kui luwih penting.
Mbarine seneng-seneng sampe mendem, alkohol sing mbok ombe iku isok marakno mukok sampe muntah sisan. Nek misal awakmu lagi mendem terus wes ngeroso mual, onok cara-cara sing isok mbok lakoni ben awakmu gak sampe muntah. Iki cara gawe nenangno weteng mergo mendem. Siji, terus ngombe banyu ndek sela-sela ngombe alkohol. Loro, mangan sesuatu disik sak durunge ngombe alkohol koyok kacang-kacangan. Telu, nganggo o obat sing isok dituku tanpa resep dokter, koyok antasid. Papat, balekno potasium. Limo, ngombe ombean sing isok mbalekno elektrolit. Enem, konsumsi jahe, isok dalam bentuk teh jahe utowo soda jahe. Terakhir, coba o biji adas sing langsung dikunyah.
Undian kuwi jenise ana manika warna miturut panitia sing ngadakake. Undian-undian iki biasane ana ning acara ulang tahun bank, ulang tahun perusahaan, utawa wujud sumbangane perusahaan saka keuntungan. Nanging jaman saiki akeh banget penipuan sing ngaku dadi perusahaan utawa ngaku dadi bank. Akeh wong kang kapusan modus penipuan sing dimulai saka telpon lan SMS iki. Sing paling akeh ya kena penipuan bank lan BUMN. Kamangka kuwi, ayo luwih waspada karo kriminal sing tambah marak lan ngiming-imingi wong babakan dhuwit ning negara sing wis susah iki. Lan saiki masyarakat kudu luwih wani ngelaporake pelaku penipuan iki marang polisi lan kudu bisa ngampanyekake penipuan sing kedhoke undian.
Kabeh wong sing diilokna babagan SARA mesti ngamuk lan muring-muring amarga babagan iki sensitif banget. Akeh wong sing kena berita hoax sing nggarai tambah muring-muring. Cara supaya ora gampang kepapar berita hoax babagan SARA, kaping siji yaiku ora gampang ngelek berita sing ora jelas sumbere. Akeh banget berita sing pancen digawe kanggo mecah kerukunan umat beragama. Kaping loro, yen ana berita sing sekirane nggawe kene panas amarga ngerasa disinggung, kudu didelok dhisik iku tenanan apa ora. Kadang iku mung berita gawe-gaweane wong-wong supaya kene tambah panas. Sing terakhir yaiku, ora oleh gampang emosi. Kabeh masalah bisa dimarina kanthi pikiran sing adem.
Grup whatsappku lagi rame banget. Grup iki yaiku grup pemuda Islam sing ana ing kuthaku. Aku kaget kabeh padha muring-muring lan ngetokna omongan sing ala lan misuh-misuh. Jan ora ngetokna remaja Islam blas. Jarene iki amarga diilokna karo kelompok pemuda gereja sing ana ing daerah liya. Grup whatsapp iki akhire tambah panas ditambahi karo berita hoax sing asal disebar karo kancaku. Kabeh padha ngamuk lan ngancem bakalan nyerang wong sing wis ngilokna kene. Ana sing wis ngepakna strategi, ana sing wis nyepakna alat kanggo nyerang, lan liyane. Untunge kabeh ora dadi dilakoni amarga masalahe wis mari lan wis didamaina karo pemimpin kelompokku sing wis rundingan karo pemimpin kelompoke golongan sijine.
Jaman saiki, kain kuwi ora mung bisa diciptakake saka serat kapas lan uga kepompong sutra, nanging uga bisa diciptakake saka poliester. Poliester sing ora gampang bedhah iki arane poliester spandek. Spandek iki bahane mirip banget karo kaos lan duwe pori-pori sing bisa nyerep kringet. Poliester spandek iki kualitase kanggo klambi sing menengah lan regane murah amarga kualitase isih kalah karo jenis kualitas kain liyane kaya nylon utawa wool. Sing meh padha karo spandek iki yaiku jersey. Jersey kuwi kualitas sing apik lan cocok kanggo nggawe kostum olahraga, kamangka ora gampang suwek, cocok kanggo celana, lan uga tahan yen digawe obah akeh.
Dengan pedene, Nathan njupuk mata kuliah magang nang semester 6 iki. Tujuane gawe nambah pengalaman dan ben isok ngebeki CV sisan. Dino iki wayahe de’e gawe penyuluhan awal prosedur magang engkok. Nang kono, dijelasno nek de’e bakal nggolek panggon magange dewe, terus engkok pihak jurusan garek nggawekno surat pengantare tok. De’e nang kono wes rodo wedi. Terus pas diomongi sisan nek sak panggon magang iku mek oleh diisi sak arek tok, Nathan tambah wedi pindo. Iku berarti de’e bakal dewean nang panggon magang iku engkok. Jujur, Nathan wes wedi pol seh. Soale de’e iku wedian pol nek kudu ngadepi wong asing dewean. Terus nek ngene de’e maleh bingung karepe dewe kudu yaopo selanjute.
Neng Kaliurang kui ono panggon wisata sing akeh munyuke. Sebenere kui panggon wisata sing ngandelke pemandangan alam sing endah. Neng kono, awak dhewe iso nemoke curug. Aku terkahir dono karo keluraga kui pas aku SMP, kira-kira 15 taun sing disik. Pas kui awak dhewe dono wong pitu, ono keluargaku telu lan keluargane budheku 4. Awak dhewe dono mung iseng wae soale awak dhewe wis arang dolan bareng pas kui. Pas kui mbakku, lagi mlaku-mlaku santai disikan. Awak dhewe arep neng curuge pas kui. Nanging ngerti-ngerti, akeh munyuk sing ngerubungi mbakku. Mbaku wedi banjur mlayu karo jerit-jerit. Jebul, munyuke kui arep jikuk kancang sing ono neng sake. Akhire, awak dhewe neng kono mung dilit. Mbakku langsung jaluk bali soale dheweke iso ngeroso wedi lan emoh delok munyuk-munyuke meneh.
Salah siji mimpi terburuk gawe para fans endi ae sak durunge nonton konser iku ticket war. Ticket war iku singkate cepet-cepetan tuku tiket dan istilahe ngono siapa cepat dia dapat. Siale, kadang ngono bakal kalah cepet ambek calo tiket sing melu war sisan. Dadi nek gelem isok entok tiket pas war, koyok ngene carane. Pertama, siapno laptop dan pastikno koneksi internet super cepet. Awakmu isok nggolek panggon ndi ae sing koneksi internete cuepet. Gak mek cepet tok, butuhe sing cuepet. Nek isok nang nduwure 50 Mb cek tastes waswes. Mbari ngono, pastino awakmu wes siap kabeh sak durunge penjualan tiket dibuka. Ojok buka web e disik sak durunge dibuka. Gatekno tiap detik e. Terus nek wes pas, langsung cepet-cepet buka web e. Nek gak isok, refresh maneh sampe isok. Nek wes, kudu cepet milih jenis tiket, isi data diri, ambek langsung bayar. Kabeh iku kudu cepet cek awakmu isok entok tiket konser.
Aku nduwe konco teko Korea, jenenge Han Yeseul, utowo diceluk nganggo jeneng Indonesia dadi Hani. Suatu hari, Hani marani aku nang Suroboyo teko Jogja. Aku yo langsung nyusul de’e nang Stasiun dan langsung ngajak de’e keliling Suroboyo. Salah siji panggon sing tak kunjungi karo Hani iki Zangrandi, salah siji kedai es krim tertua sing onok nang Suroboyo. Rutene iku koyok ngene. Berangkat teko Siola Mall Pelayanan Publik, jupuk arah tenggara terus belok nang jalan Tunjungan. Lurus terus ae terus njupuk dalan kiwo nang jalan Gubernur Suryo. Terus ikuti dalam terus belok ngiwo nang jalan Yos Sudarso. Teko kono, alon-alon njupuk jalur nengen dan Zangrandi onok ndek tengen jalan iku.
Acrophobia kuwi salah siji jenis fobia utawa trauma marang panggon sing dhuwur. Trauma iki bakal ngganggu wong sing kudu ana ning panggon sing dhuwur. Kanggo ngilangake fobia iki, akeh pakar sing wis ngewenehi tata carane ben bisa waras saka trauma iki. Kaping pisan yaiku kudu wani nyoba dhewe ben bisa ana tanggung jawab kanggo ngewarasake awak. Kaping pindho yaiku konsultasi marang ahli ben oleh cara sing paling gampang lang solutif uga nemu cara sing nyaman. Banjur yen wis tinemu konsultan sing pas, mesti ana tahapan terapi sing dawa kaya terapi konseling, pemaparan, lan uga ana terapi kognitif miturut tingkatan fobia lan uga kebutuhan.
Awak dhewe wedi karo demit kui mergo awak dhewe mikir yen demit kui medeni. Maksude, demit kui neng antara ono lan ora ono. Kanggo sing percoyo demit kui ono lan kanggo wong sing ora percoyo demit kui mung imajinasi menungso wae. Mergo keberadaane sing ora cetho kui, awak dhewe ngeroso wedi. Saiki jajal bayangke wong sing wedi karo jarum suntik. Kangga sebagion wong, jarum suntik kui biasa wae, ora ono medeni-medenine. Nanging kanggo wong sing temenan wedi karo jarum suntik, bayangkene wae wis iso gawe wonge merinding, opo meneh delok langsung, dhewe iso semaput. Makane kui, wedi kui jedul seko pikirane dhewe dudu mergo wujude.
Ayok podo golek pengalaman sing paling nyenengno nag jero urip kampung isek ono kesempatan. Soale pengalaman sing paling nyenengno nang urip iku ora mesti ora iso podo angger wong. Mangkane nag oleh pengalaman sing koyok ngunu dadekno pengalaman iku dadi koyok emas sing ragane larange megilan utowo dadekno pengalaman sing bakal dadekno awakmu iso maju terus kanggo ngadepi urip. Lah pengalaman paling nyenengno nag urip iku piye rupane? pengalaman iku biasane kedaden teko perkoro sing iso dadekno atimu iku maeng bungah ngelakoni perkoro iku. Mangkane kadang ono wong mlaku-mlaku ambek ketok sumringah polahe mlaku-mlaku maeng, biasane mlaku-mlaku maeng iku dadi pengalaman paling nyenengno nag jeru uripe wong iku maeng.
Pas aku dolan mlaku-mlaku nang kota malang. Aku petok maneh ambek koncoku sing duwe percetakan nag daerah PTN nang kota iku. Deke tau ngomentari polahe ono bocah seng senenge megilan polahe nemokno barang sing digele'i sampek lali ambek koncone, terus koncone iku maeng sampek ditinggal gara-gara ditelfon ambek sing duwe barang nag ora nang dijipik barange bakal dijipik uwong liyone. Lah seneng sing koyok iku maeng maleh dadi ora apik soale polahe senenge maeng dadikno wong sing parek ambek deke dadi loro ati polahe langsung ditinggal ora gelem ngenteni padahal wes mari karek bayar tok. Lah koncone maeng akhire ngenteni suwe ambek kelap-kelop dewean.
Jaman saiki, wong wing ora ngerti ngendi batesan guyon lan ngece. Akeh wong sing muring-muring lan pedhot kekancan amarga guyonan sing nyinggung fisik kaya bentuk awak sing lemu banjur diundang "Ndut" karo kancane banjur dari larane ati lan mangkel pirang-pirang taun. Uga ana sing duwe kanca sing mesti komentar babagan gaya klambi lan ambune awak. Ana sing tujuane apik, nanging kadhang omongane uga marai lara ning ati. Prasaan iki sing kadhang dilalekake karo wong, utamane sing wis kekancan cedhek. Kamangka, wajar yen ana wong sing gampang kesulut murka yen ana kanca sing ngungkit bentuk fisike amarga kanca sing lali adabe guyon.
Wedi polahe klelep iku biasane kedaden nang uwong sing ancene ora tau ngadepi banyu langsung, nah biasane wong koyok ngunuku maeng ora iso ngelangi, mangkane wogn sing ngunuku kudune disaranno sinau ngelangi ben iso ngadepi banyu ambek ora wedi karo banyu, soale nag wedi ambek banyu ambek ora iso ngelangi mesti bakal keweden terus mergo ora dilateh ngadepi banyu. Wong sing koyok ngunuku ancene dianjurno kanggo belajar utowo sinau ngelangi ben iso ngelangi kanggo ngadepi banyu nag sak waya-waya kecemplong banyu. Terus salah sijine cara kanggo ngadepi nag kecemplong banyu yoiku ambek sinau ngalangi maeng. Soale nag ora sinau ngelangi yo pancet wae bakal keweden terus.
Fobia iki sering banget dikaitno ambek trauma, padahal rong hal iku bedo. Ancen podo-podo rasa takut, cuma bedo jenise. Fobia iku kondisi psikologis sing berhubungan ambek gangguan kecemasan. Gangguan iki biasane gak onok penyebab sing isok diidentifikasi. Wong sing nduwe fobia isok ngalami perasaan wedi dan panik sing nemen disebabno sumber ketakutane iku mau. Hal sing diwedeni iku biasane berhubungan ambek satu objek, situasi, utowo panggon. Gangguan kecemasan iki umume berhubungan karo sesuatu sing spesifik. Rasa wedi mergo fobia iku muncul nek kontak ambek hal sing diwedeni. Nang kasus sing nemen, fobia iki isok marai panik dan muncul rasa wedi.
Pasar kuwi pancen panggonan rusuh lan nggilani, nanging pasar uga dadi pusat panguripan lan pusat ekonomine wong akeh. Amarga kuwi, pasar iki bisa dadi sumber dhuwit, nanging uda bisa dadi sumbere penyakit. Pemerintah sing ngatur pasar uga kudu paham yen pengelolaan pasar kuwi ora bisa adoh saka sampah lan uga penanganane sing bener ben ora katon njijiki, apa maneh yen wayah udah. Nalika udan, pasar iki dadi becek lan kadhang uga ana kewan cilik sing bisa menclok lan nyebarake penyakit saka sampah sing numpuk. Kamangka, ning kutha gedhe kaya Surabaya lan Jakarta, pasar iki dikembangake nganggo metode sing modern ben ora katon rusuh.
Yen arep mati kui, awak dhewe sebagai menungso kui ora ono sing ora ngeroso wedi. Rasa wedi mergo kui lumrah banget. Salah sijine wong mungkin bakal awak dhewe rasake pas awak dhewe lara sing parah. Lara mergo penyakit sing ora iso disembuhke utowo ora ono obate. Supoyo rasa wedine ngurang, ono beberapa perkoro sing iso awak dhewe lakoke. Sing kesiji, awak dhewe wis kudu iklas karo kondisi sing awak dhewe lakoni saiki. Yen awak dhewe ora ngakoni yen awak dhewe wis ora iso ngopo-opo, awak dhewe bakal ngeroso luwih nelongso. Sing keloro, awak dhewe iso jaluk dikancani karo wong sing awak dhewe percoyo. Awak dhewe iso crito opo wae karo wong kui perkoro opo sing awak dhewe rasake, koyo ngopo wedine awak dhewe pas kui.
Aku nemu aplikasi pengembangan diri sing cocok kanggo aku. Disik aku wis tau delok aplikasi kui, nanging seko tampilane koyone kurang cocok. Jebul, kui dadi salah siji aplikasi sing paling berhasil kanggo awakku. Jenenge aplikasine kui Fabulous. Cara nganggone aplikasi gampang. Sak wise diunduh, awak dhewe gawe akun disik. Bar kui awak dhewe dikei pitakonan babagan masalah sing awak dhewe alami sak ben dinone. Seko jawabane mau, awak dhewe bakal entuk rekomendasi program sing paling cocok kanggo awak dhewe, koyo tangi isuk, olahraga, meditasi tergantung kebutuhane. Awak dhewe uga iso milih program sing awak dhewe roso lagi butuh, misale awak dhewe pegen golek program sing ngelatif fokus sinau utowo nyambut gawe.
Aku ket cilik wedi banget neng dokter. Salah siji alasane aku ora kepengen neng dokter utowo omah sakit kui mergo aku wedi disuntik. Pas SD kelas 3, driji sikilku kui keno luka kobongan. Kui rada parah dadine menurut ibuku aku wis kudu ke dokter. Nanging, aku emoh. Aku wedi pengobatane kui kudu disuntik. Sakjane aku ngerti yen disuntik kui ora lara. Sakdurunge aku yo wis tau disuntik pas ono imnunisasi neng sekolah. Pas kui aku ora kenopo-nopo. Kerasa lara sitik wae nanging ora tekan nangis opo piye. Terus yo wislah, aku pasrah. Pas diperikso aku takon neng doktere, iki bakal disuntik opo ora. Jarane doktere ora. Krungu kui lega aku. Doktere mung delok luka neng drijiku wae.
Neng omahku kui, akeh khewan-khewan sing jijiki. Salah sijine kui tikus. Ono akeh tikus neng omahku. Ibuku tekan nyetok lem tikus neng omah. Sak ben wis dienggo, ibuku langsung tuku meneh sesokane. Biasane tikuse kui delok neng kolong kasur utowo neng buri lemari. Tau pas bengi-bengi kui, aku lagi neng omahe dhewekan. Terus aku delok tikus melebu neng ruang tamu. Ketoke tikuse kui delik neng walik lemari. Supoyo iso metu, aku langsung meden-medeni tikuse nganggo gagang sapu. Terus tikuse kui mlayu neng pojokan. Delok kui, aku uga langsung melu ngoyak neng pojokan. Nanging mergo tikuse kui wis ora iso neng endi-endi, tikuse kui metu neng arahku. Aku rasane koyo dioyak. Aku uga melu mlayu. Sangking wedine, aku wis ora peduli tikus kui isih neng jero ora. Aku langsung ngancing kamar lan turu.
Wong sing kadang kadang sedeh urip dewe iku biasane kurang gembulan ambek uwong-uwong sing iso dijak ijol pikiran. Contone wong sing duwe usaha terus duwe masalah ambek keluargane tapi kuwatir engko nag diceritakno nang wong liyo bakal ngelekno usaha'e. Tapi nag janji iku maeng karo konco sing iso dipercoyo yo ora masalah, soale akeh-akehe konco sing kenek dipercoyo ora ngarah ngebarno koncone sedeh urip dewean ngadepi masalahe. Tambah konco sing apik iku biasane pengen ngewangi masalah iku maeng. Mangkane konggo wong-wong sing ngalami utowo rumongso nag urip dewean terus sedeh polahe urip dewean, ilengo nag awakmu isek duwe konco sing kenek dijak ngomong.
Tabrak lari iku wes akeh banget kedaden neng sekitare awak dewe. Semisal awak dewe ndelok onok uwong sing dadi korban tabrak lari, opo sing bakal mbok lakoni? Onok langkah sing tepak pas ngadepi situasi iku. Siji, kuasai keadaan. Pastikno awakmu tenang dan ojok kegowo emosi mergo pelakune kabur dan gak gelem tanggung jawab. Cukup catet plat nomere ae. Loro, keki pertolongan nang korban. Nek misal awakmu gak nduwe kemampuan dasar P3K, ojok sekali kali nyoba nangani dewe. Mending langsung hubungi layanan darurat Rumah Sakit dan enteni sampe ambulans teko. Telu, laporno kejadian tabrak lari mau nang polisi. Berbekal plat nomer iku mau, lapor nang polisi dan ceritakno kronologis kejadiane.
Menungso nang dunyo iku gak onok sing sempurna. Isok dikatakno sisan nek menungso iku ladange duso. Gak onok uwong sing gak tau ngelakoni duso, bah iku dilakoni secara sadar utowo gak sadar. Sumber duso iku isok teko endi ae. Siji, ndelok wong lawan jenise. Iku wes bentuk zina dan isok marakno duso. Loro, ngomong sesuatu sing isok ngelarakno atine wong liyo, iku isok marakno duso. Telu, ngerungokno gosip tonggo, iku sisan isok marakno duso. Sumber duso iku isok dientokno teko ndi ae dan gampang pol gawe dilakoni. Hal iku sing marakno menungso iku ladange duso. Dan menungso sing apik, khusus gawe sing Muslim, iku bakal nyadar nek de’e iku nduwe duso akeh dan bakal cepet-cepet taubat.
Biyek aku nag nang pasar iku gelek diwei hadia ambek koncone pake. Nah aitane yo jumbul soale nag nguwei hadiah iku akeh. Terus pake iku nganjurno nag mari diwei iku kudu ngomong "mater suwun" ambek nag petuk iku dikongkon salaman ben duwe sopan santun ambek iso ngregani wong nag wes gedeh. terus sak liyane iku pake yo ngomong nag petuk ambek wong barang yo kudu nyopo ora atek isen, nag isen yo bakal ora duwe konco ambek jelas ora ono bature nag isinan. Mangkane karo pake iku dikongkon sing kendel tapi iso ngregani wong. Mangkane saiki aku duwe konco akeh soale anjuran teko pake maeng. Terus koncoku saiki nag end-endi ono, dadi nag dolan iku enak iso mampir-mampir.
Ulan wingi pas aku numpak sepur nang Kota Pahlawan, moro-moro wetengku iku rodok ora enak mergo mari mangan coklat. Nah pas lunggo anteng tibake wetengeku iku koyok slemet-slemet ambek kudu ngentuk tapi rodok alot, nah pas tak amboni lengoh putih, langsung ngetut tapi yo marakno ambu sing ora enak. Terus polahe rodok kisinen aku langsung mireh nang jedinge sepur maeng. Slamete sepure iku maeng ora sepiro rame koyok biasane sing bek kabeh panggonan lunggohe, dadi ora sepuro isin mergo wonge mok saitik. Yo coro ora ambu yo ora masalah ngentut, tapi sing garai isin maeng iku yo polahe ambune sing ora enak maeng sing akhire dadekno wong sing ono nang pinggire mambu.
Ketemu wong sing tau ngecewakna kene iku ora gampang. Aku tau dadi wong sing ngecewakna pacarku pas iku. Nganti pacarku ora gelem blas kanggo ketemu aku amarga yen ndelok raiku wae dheweke wis wegah. Nanging ana wektu nalika dheweke akhire bisa nrima aku maneh lan gelem ketemu karo aku. Cara iki dilakoni karo pacarku supaya bisa ketemu karo wong sing wis ngecewakna. Nomer siji, kudu ngilangake pikiran elek sing ana. Nomer loro, kudu yakin yen apa sing wis kedadean wingi iku pancen wis dadi pengalaman lan pelajaran wae. Kabeh wong mesti duweni masa lalu sing ora apik. Nomer telu, kudu legawa kanggo nyepura. Iki rada angel nanging kudu terus dijajal.
Saiki wes akeh karyawan sing srengen soale ora diperlakokno adil nang penggawean. Perkoro iki asline yo wes umum nang endi-endi, sampek akeh media sosial sing dadekno perkoro iku maeng dadi film endek sing sekirane iso nguwei berita nang bos-bos ben iso ngontrol pegawene. Ngunu maeng asline gelek kedaden antara superviso ambek buroh sing anyar. Padal asline buroh sing anyar kudune diulangi ora tambah digawe kongkon-kongkonan terus dadikno pengaweane ora mari-mari. Nah nag apan ora mari engko diseneni terus opahe dielongi. Yo mangkane saiki akeh wong sing srengen polahe oleh perlakuan sing ora adil koyok ngunu padal asline teko bos gedene iku ora oleh.
Pelajaran ing sekolah sayah suwi sayah angel. Iki mana amarga perkembangan ilmu lan teknologi. Akeh banget ilmu anyar sing bisa dipelajari ana ing sekolah lan ndadekake pelajaran sayah angel. Akeh banget babagan sing kudu disinaui. Dadine pas ujian uga tambah akeh banget materi utawa pelajaran sing kudu diapalna lan disinau. Pas ujian ora oleh leyeh-leyeh wae supaya bisa lulus kanti biji sing apik. Nalika pas ujian uga kudu duweni persiapan sing akeh. Pas dinyatakna wis sah lulus ujian, aja lali sisan kanggo matur nuwun marang Gusti lan matur nuwun marang kanca utawa kaluwarga sing wis mesti ndukung kene kanggo semangat nalika ujian.
Wingi koncoku iku moro-moro wetenge loro terus raine pucet ambek awake panas. Akhire, ambek bocah-bocah dikongkon gowo nang klinik ben ngerti loro opo. Pas nag klinik kampus, ambek dokteri iku diarani kenek asam lambung, nah koncoku yo keget lah ngerti ngunuku soale asam lambung iku awitane teko penyekit tipes, terus akire iso dadi liver. Terus ben cepet waras, dokter maeng yo ora mok nguwei obat tok, tapi yo nguwei anjuran kanggo mangan panganan sing sehat, koyok jahe, iso digawe wedang, terus lidah buaya sing didadekno ombenan mboh iku dijipek banyune utowo diperes, gedang, terus sayuran koyok kol, brokoli, kentang, selada, timun, buncis ambek liyane.
Urip dhewekan kui pancen medeni. Awak dhewe ora entuk ngakimi wong-wong sing wedi lan ora iso urip dhewekan. Menungso kui makhluk sosial. Seko konone, awak dhewe ora iso urip dhewe. Awak dhewe butuh wong liyo supoyo tetep iso urip. Conto sing kerep dienggo kui, awak dhewe kan ora mungkin nandur pari dhewekan yen arep mangan sego. Awak dhewe butuh petani nganggo nandur pari tekan iso dipanen. Nanging conto sing luwih cerak meneh, kui awak dhewe ora iso tanpa ngomong karo wong liyo. Awak dhewe bakal dadi edan yen ora iso ngungkapke opo sing awak dhewe rasake, mbuh kui perkoro sing serius utowo sing sepele.
Isu kanggo ibu sing isih sepisan nduwe anak yaiku operasi caesar utawa SC. Akeh wong sing nganggep yen prosedur iki kurang apik kanggo para ibu amarga ora bisa ngerasakake dadi ibu sing seutuhe. Pendapat iki ora bijak lan bisa marai ibu depresi lan uga stres kamangka omongan sing ora enak. SC iki kudu dilakoni yen ana gangguan fisik marang ibu lan bayi ben bisa lair kanthi slamet. Bayi sing lair iki uga kudu didelok kondisi fisike ben tetep bisa slamet. Nanging akeh ibu-ibu ning desa sing kurang wawasan babagan kesehatan iki melu komentar lan marai pikiran. Amarga kuwi, tinimbang ngomongake kanthi wedi operasi, mending ngewenehi dungan kang akeh.